**Ministru kabineta noteikumu projekta ,,** **Grozījumi Ministru kabineta 2016.gada 31.maija noteikumos Nr.328 „Noteikumi par mikroaizdevumiem un starta aizdevumiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Attīstības finanšu institūcijas likuma 12.panta ceturtā daļa;[Eiropas Savienības struktūrfondu unKohēzijas fonda 2014.–2020. gada plānošanas perioda vadības likuma](http://likumi.lv/ta/id/) [20. pant](http://likumi.lv/ta/id/#p20)a 14.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016.gada 31.maija noteikumi Nr.328 „Noteikumi par mikroaizdevumiem un starta aizdevumiem” (turpmāk – MK noteikumi Nr.328) ietver valsts atbalsta programmas (turpmāk – programmas) par mikro aizdevumu un starta aizdevumu (turpmāk - aizdevumi) izsniegšanu ieviešanas kārtību.Programmas ietvaros līdz 2017.gada 1.septembrim akciju sabiedrība “Attīstības finanšu institūcija Altum” (turpmāk – sabiedrība Altum) ir:* noslēgusi 210 starta aizdevumu līgumu 4,22 miljonu *euro* apmērā un pieņēmusi lēmumu par 241 aizdevumu izsniegšanu 4,81 miljonu EUR apmērā;
* noslēgusi 61 mikro aizdevumu līgumu 0,76 miljonu *euro* apmērā un pieņēmusi lēmumu par 65 aizdevumu izsniegšanu 0,81 miljonu EUR apmērā.

2017.gada 1.pusgadā sabiedrība Altum veica plašu sabiedrības informēšanu par starta un mikro aizdevumiem visos Latvijas reģionos, kas noslēdzās 31.maijā ar Starta dienu jeb biznesa uzsācēju gadatirgu Rīgā. Pēc šiem pasākumiem sabiedrība Altum apkopoja informāciju par programmas ietvaros noteiktajām prasībām un kritērijiem attiecībā uz reģistrētās saimnieciskās darbības veidu un līdzšinējās saimnieciskās darbības ilgumu, kuri liedza daļai no potenciālajiem uzņēmējdarbības uzsācējiem saņemt aizdevumus, kā arī uzņēmējdarbības uzsācēju ierosinājumus izmaiņām starta aizdevumu pasākumā.Atbilstoši sabiedrības Altum apkopotajai un izanalizētajai informācijai un uzņēmējdarbības uzsācēju ierosinājumiem, Ekonomikas ministrija (turpmāk – EM) ir izstrādājusi Ministru kabineta noteikumu projektu ,,Grozījumi Ministru kabineta 2016.gada 31.maija noteikumos Nr.328 „Noteikumi par mikroaizdevumiem un starta aizdevumiem”” (turpmāk – MK noteikumu projekts).Noteikumu projekta mērķis ir paplašināt potenciālo atbalsta saņēmēju loku, kā arī pagarināt izsniegto aizdevumu atmaksas termiņu, tādējādi nosakot labvēlīgākus aizdevumu izmantošanas nosacījumus. **1.Aizdevumu saņēmēju loks.**MK noteikumu Nr.328 2.punktā noteikts, ka pasākuma ietvaros aizdevumus sniedz komersantiem. Līdzšinējā sabiedrības Altum pieredze rāda, ka daļa no potenciālajiem aizdevumu pretendentiem ir pašnodarbinātās personas, kas veic vai plāno uzsākt saimniecisko darbību. Bet pašlaik spēkā esošo MK noteikumu Nr.328 2.punkts ierobežo pieteikšanos aizdevumam, ja persona nav reģistrējusies Latvijas Republikas Uzņēmumu reģistrā kā komersants (piemēram, kā sabiedrība ar ierobežotu atbildību vai individuālais komersants. Līdz ar to minētais regulējums ierobežo minēto potenciālu aizdevumu saņēmēju loku un izvirza papildus administratīvo prasību reģistrēties kā komersantam. Ņemot vērā iepriekš minēto, kā arī saskaņošanas laikā saņemtos priekšlikumus neierobežot nevienu no iespējamiem pretendentiem, balstoties uz tā juridisko nodibinājuma formu, un to, ka Eiropas Komisijas 2013.gada 18.decembra Regula (ES) Nr.1407/2013, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu neierobežo atbalsta sniegšanu personām, kuras veic saimniecisko darbību, bet nav komersanti, kas reģistrējušies Latvijas Republikas uzņēmumu reģistrā, EM ierosina paplašināt starta aizdevumu saņēmēju loku un kā aizdevumu pretendentus norādīt arī personas, kuras veic saimniecisko darbību un tiek reģistrētas Valsts ieņēmumu dienestā. Atbilstoši minētajam tika pārskatīts un precizēts viss MK noteikumu teksts, izņemot darbības programmas “Izaugsme un nodarbinātība” (turpmāk – darbības programma) 3.1.1.specifiskā atbalsta mērķa nosaukumu un pasākuma mērķi, kurš šādā redakcijā tika iekļauts apstiprinātajā darbības programmā, bet kas sākotnēji nebija noteikts ar mērķi ierobežot konkrēto mērķa grupu, t.i. pašnodarbinātas personas.**2. Līdzšinējās saimnieciskās darbības ilgums**Spēkā esošo MK noteikumu Nr.328 28.punktā noteikti nosacījumi, kuriem jāatbilst komercdarbības uzsācējiem aizdevumu pieteikuma iesniegšanas brīdī. Minētos nosacījumus nenosaka ES fondu 2014.-2020.g. plānošanas perioda regulējums.Vērtējot aizdevumu pretendentu atbilstību iepriekš minētā MK noteikumu Nr.328 punktam, sabiedrības Altum praksē novēroti gadījumi, kad aizdevuma pretendents ir dalībnieks komersantā, kas ilgstoši nav veicis saimniecisko darbību. Šajos gadījumos, lai pretendents atbilstu minētā punkta nosacījumiem, tam ir nepieciešams likvidēt esošo komersantu, kas nereti ir laikietilpīgs process, turklāt pēc tam vēl jāgaida gads līdz var pieteikties sabiedrības Altum aizdevumam. Šāda prasība formāli kavē saimnieciskās darbības uzsākšanu un nenodrošina pozitīvu ietekmi uz programmas īstenošanu. Turklāt, tā kā šajā gadījumā netiks radīti papildus riski sabiedrībai Altum, EM ierosina veikt grozījumus šādos MK noteikumu Nr.328 apakšpunktos:1. pašlaik spēkā esošo MK noteikumu Nr.328 28.1.apakšpunkta redakcijā noteikts, ka: “*par komercdarbības uzsācēju uzskata fizisku personu, ja tai nav un pēdējā gada laikā nav bijusi būtiska līdzdalība komersantā, un atbalsta saņemšanai tā plāno reģistrēt jaunu komersantu*”. EM ierosina precizēt apakšpunktu, nosakot, ka fiziskai personai nav būtiska līdzdalība komersantā pieteikuma iesniegšanas brīdī, un aizdevuma saņemšanai tā plāno reģistrēties kā saimnieciskās darbības veicējs;
2. MK noteikumu Nr.328 28.2.apakšpunktā noteikts, ka: “*par komercdarbības uzsācēju uzskata fizisku personu, ja tā ir reģistrējusi komersantu, kura darbībai vēlas saņemt atbalstu, laikposmā līdz trim gadiem pirms aizdevuma pieteikuma iesniegšanas sabiedrībā Altum, un pēdējā gada laikā šai personai nav bijusi būtiska līdzdalība citā komersantā*”. EM ierosina noteikt, ka ierobežojums par būtisku līdzdalību vērtējams tikai uz aizdevuma pieteikuma iesniegšanas brīdi.

Papildus spēkā esošo MK noteikumu Nr.328 27.punktā norādīts, ka: “*šo noteikumu izpratnē par jaundibinātu komersantu uzskata viena vai vairāku komercdarbības uzsācēju dibinātu komersantu, kas Latvijas Republikas Uzņēmumu reģistrā reģistrēts ne agrāk kā trīs gadus pirms pieteikuma iesniegšanas sabiedrībā Altum*”. Tā kā ES fondu 2014.-2020.g. plānošanas perioda regulējums nenosaka kritērijus jaunuzņēmumu darbības vecumam, kā arī ņemot vērā nozares vispārpieņemto praksi un Jaunuzņēmumu darbības atbalsta likuma 4.panta 2.punktā norādīto, ka: “*pieteikuma iesniegšanas dienā un visā atbalsta programmas periodā atbilst šādiem kritērijiem: (..) jaunuzņēmums veic komercdarbību pirmos piecus gadus kopš tā reģistrēšanas komercreģistrā*”, un to, ka daļa no pretendentiem pirmajos saimnieciskās darbības gados ir bijuši pasīvi, jo ilgs laiks paiet pie produkta vai pakalpojuma izstrādes, un daļa saimnieciskās darbības veicēju sākotnēji piesakās arī citās atbalsta programmās – lai paplašinātu potenciālo atbalsta saņēmēju loku un veicinātu saimnieciskās darbības uzsākšanu, EM ierosina saimnieciskās darbības uzsācēju līdzšinējās darbības maksimālo termiņu starta aizdevumiem noteikt – pieci gadi. Vienlaikus jānorāda, ka atbalsts joprojām tiks sniegts tikai tiem saimnieciskās darbības veicējiem, kuru biznesa projekti ir perspektīvi un dzīvotspējīgi, bet nepietiekama nodrošinājuma, saimnieciskās darbības vēstures, kredītvēstures, neto ieņēmumu plūsmas vai esošo kredītsaistību apjoma dēļ nav iespēju piesaistīt finansējumu no finanšu tirgus dalībniekiem (komercbankām, privātajiem investoriem) biznesa projektu īstenošanai nepieciešamajā apmērā.Atbilstoši iepriekš minētajam, EM ierosina precizēt arī MK noteikumu Nr.328 28.2. un 28.3.apakšpunktā norādīto atbalsta pretendentu līdzšinējās darbības termiņu.**3. Starta aizdevumu atmaksas termiņš.** MK noteikumu Nr.328 32.punktā norādīts, ka “*Starta aizdevuma atmaksas termiņš nevar pārsniegt astoņus gadus.”* Maksimālais starta aizdevuma apjoms ir 150 000 EUR un tā atmaksa 8 gadu laikā rada būtisku iespaidu uz aizdevuma saņēmēja naudas plūsmu, īpaši pirmajos darbības gados, kā arī gadījumos, ja aizdevuma mērķis ir investīcijas industriālajā nekustamajā īpašumā. Aizdevuma saņēmējiem pirmajos darbības gados vēl veidojas naudas plūsma un aizdevuma pamatsummas maksājami sastāda proporcionāli lielu daļu no darbības izmaksām, attiecīgi arī komersantiem nav pietiekami apgrozāmie līdzekļi saimnieciskās darbības attīstīšanai.Ņemot vērā iepriekš minēto, EM ierosina pagarināt maksimālo aizdevuma termiņu līdz 10 gadiem, bet tādām darbībām kā nekustamā īpašuma iegāde, būvniecība vai rekonstrukcija līdz 15 gadiem (izņemot saimnieciskās darbības veicējiem, kuri darbojas NACE 2. red. L sadaļa "Operācijas ar nekustamo īpašumu", izņemot grupu 68.32 "Nekustamā īpašuma pārvaldīšana par atlīdzību vai uz līguma pamata” nozarēs), lai saimnieciskās darbības pirmajos gados, kad notiek saimnieciskās darbības veicēju attīstība, būtu iespējami mazāki pamatsummas maksājumi. **4. Tehniski precizējumi.**EM ierosina veikt tehniskus precizējumus un MK noteikumu Nr.328 34.punktā pielietoto terminoloģiju pielāgot 16.punktā noteiktajam, ka saimnieciskās darbības veicēju un saimnieciskās darbības uzsācēju iesniegtais pieteikums ietver biznesa projekta aprakstu un citu sabiedrības Altum norādīto informāciju, un lietot vienu terminu “pieteikums”, nevis “pieteikums” un “biznesa plāns”, lai tādējādi nodrošinātu konsekvenci un nepārprotamu MK noteikumu Nr.328 teksta uztveri.Savukārt, MK noteikumu Nr.328 11.10.apakšpunkts papildināts ar aizliegumu ERAF aizdevumus piešķirt no ES struktūrfondu un Kohēzijas fonda līdzfinansēto grantu projektu priekšfinansēšanai.MK noteikumu Nr.328 5.punktā tiks paredzēts, ka aizdevumus sniegs arī no citiem finanšu resursiem, kas nav 3.1.1.4.pasākuma finansējums vai Eiropas Savienības struktūrfondu un Kohēzijas fonda 2007.–2013. gada plānošanas perioda darbības programmas "Cilvēkresursi un nodarbinātība" papildinājuma 1.3.1.2. aktivitātes "Atbalsts pašnodarbinātības un uzņēmējdarbības uzsākšanai" ietvaros atmaksātā līdzekļu publiskā finansējums, jo sabiedrība Altum aizdevumus var sniegt arī tikai no valsts aizdevuma resursiem, piemēram, piesaistot Eiropas Stratēģiskā investīciju fonda finansējumu. Tādēļ precizēts MK noteikumu Nr.328 1.1.punkts un noteikts, ka noteikumi nosaka 3.1.1.4.pasākuma ieviešanas kārtību un aizdevumu piešķiršanas kārtību, atbilstoši precizēts arī MK noteikumu Nr.328 18.punkts, nosakot, ka punktā minētie nosacījumi attiecas tikai uz aizdevumiem, kas izsniegti ar Eiropas Reģionālās attīstības fonda līdzfinansējumu.Papildus precizēts arī MK noteikumu nr.328 5.punkts, neizdalot finansējumu mikro un starta aizdevumiem, lai novērstu to, ka finansējuma savlaicīgu un sekmīgu izmantošanu ierobežo MK noteikumos Nr. 328 noteiktais nosacījums tajā aizdevumu veidā, kurā pieprasījums ir lielāks, attiecīgi neveicot grozījumus MK noteikumos Nr.328, kas ir laikietilpīgi un būtu formāli. Finansējuma sadalījumu pa aizdevumu veidiem nenosaka arī citi plānošanas dokumenti, tai skaitā darbības programma. Ņemot vērā grozījumus MK noteikumu Nr.328 5.punktā, svītrots arī MK noteikumu nr.328 15.punkts. Vienlaikus jānorāda, ka ERAF un Valsts kases aizdevumu proporcija saglabāsies kā līdz šim un katram instrumentam tā būs atšķirīga un noteikta līgumā ar Centrālo finanšu un līgumu aģentūru – Fondu fonda biznesa plānā, saglabājot iespēju nepieciešamības gadījumā to mainīt, bet nepārsniedzot regulā maksimāli noteikto maksimāli iespējamo intensitāti.Ievērojot saskaņošanas laikā sniegtos komentārus, MK noteikumi Nr.328 tiek papildināti ar jaunu punktu Nr.38.1, lai saimnieciskās darbības veicējiem būtu noteikti skaidri valsts atbalsta noteikumi uzņēmumu apvienošanas, iegādes vai sadalīšanas gadījumā.**Programmas rādītāju novērtējums**Sabiedrība Altum nodrošinās šī MK noteikumu projekta ietvaros īstenojamās atbalsta programmas ietekmes, risku un attiecīgi sagaidāmo zaudējumu, finansiālo rezultātu un programmas īstenošanas izvērtēšanu, lai ievērotu Attīstības finanšu institūcijas likuma 12.panta trešajā daļā noteikto. Šo izvērtējumu EM virzīs apstiprināšanai Ministru kabinetā vienlaicīgi ar šiem MK noteikumiem un EM to atsevišķi saskaņos ar Finanšu ministriju, kad būs saskaņoti visi noteikumu projekta nosacījumi, kas ir priekšnosacījums šī izvērtējuma apstiprināšanai. |
| 3. | Projekta izstrādē iesaistītās institūcijas | Ekonomikas ministrija, akciju sabiedrība “Attīstības finanšu institūcija Altum” |
| 4. | Cita informācija | Nav  |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji, akciju sabiedrība “Attīstības finanšu institūcija Altum”. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu.Noteikumu projekts ietekmē tautsaimniecību, jo paplašina aizdevumu saņēmēju loku.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija | Ekonomikas ministrija |
| 3. | Cita informācija | MK noteikumu Nr.328 grozījumi ietekmē noslēgto Līgumu starp Centrālo finanšu un līgumu aģentūru un akciju sabiedrību “Attīstības finanšu institūcija Altum” par fondu fonda ieviešanu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiks ieviestas Eiropas Komisijas 2014. gada 17. jūnija Regulas (ES) Nr. [651/2014](http://eur-lex.europa.eu/eli/reg/2014/651?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk - Regula Nr.651/2014) prasības. |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šāda Eiropas Savienības tiesību akta prasības: * Eiropas Komisijas 2014. gada 17. jūnija Regulas (ES) Nr. [651/2014](http://eur-lex.europa.eu/eli/reg/2014/651?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu.
* Eiropas Komisijas 2013.gada 18.decembra Komisijas regula (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam
 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.651/2014 1.pielikuma 1.pants | Noteikumu projekta 2.punkts | Ieviesta pilnībā | Neparedz stingrākas prasības |
| Regulas Nr.1407/2013 3.panta 8. un 9.punkts | Noteikumu projekta 17.punkts | Ieviesta pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, akciju sabiedrība “Attīstības finanšu institūcija Altum”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta Ekonomikas ministrijas un akciju sabiedrības “Attīstības finanšu institūcija Altum” esošo funkciju ietvaros. |
| 3. | Cita informācija | Nav |

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs J. Stinka

S.Tuklere

67013298, Signe.Tuklere@em.gov.lv